CELEX: 32020D1545
Language: et
Date: 2020-10-19 00:00:00
Title: Nõukogu otsus (EL) 2020/1545, 19. oktoober 2020, Euroopa Liidu ja Cooki saarte valitsuse vahelise kirjavahetuse vormis kokkuleppe (milles käsitletakse Euroopa Liidu ja Cooki saarte valitsuse vahelise säästva kalapüügi partnerluslepingu rakendamise protokolli kehtivusaja pikendamist) liidu nimel allkirjastamise ja selle ajutise kohaldamise kohta

26.10.2020   
               
               
                  ET
               
               
                  Euroopa Liidu Teataja
               
               
                  L 356/7
               
            
         NÕUKOGU OTSUS (EL) 2020/1545,
         19. oktoober 2020,
         Euroopa Liidu ja Cooki saarte valitsuse vahelise kirjavahetuse vormis kokkuleppe (milles käsitletakse Euroopa Liidu ja Cooki saarte valitsuse vahelise säästva kalapüügi partnerluslepingu rakendamise protokolli kehtivusaja pikendamist) liidu nimel allkirjastamise ja selle ajutise kohaldamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa Liidu ja Cooki saarte valitsuse vaheline säästva kalanduse partnerlusleping (1) (edaspidi „partnerlusleping“), mis on heaks kiidetud nõukogu otsusega (EL) 2017/418, (2) jõustus 10. mail 2017. Lepingu rakendamise protokolli (3) (edaspidi „protokoll“) on kohaldatud nelja aasta jooksul alates 14. oktoobrist 2016 (4).
                  
               
                     (2)
                  
                  
                     Protokoll aegub 13. oktoobril 2020.
                  
               
                     (3)
                  
                  
                     7. juulil 2020 volitas nõukogu komisjoni alustama Cooki saarte valitsusega läbirääkimisi partnerluslepingu uue rakendusprotokolli sõlmimiseks.
                  
               
                     (4)
                  
                  
                     Enne protokolli uuendamist käsitlevate läbirääkimiste lõppu pidas komisjon liidu nimel läbirääkimisi kirjavahetuse vormis kokkuleppe sõlmimise üle, milles käsitletakse Euroopa Liidu ja Cooki saarte valitsuse vahelise säästva kalapüügi partnerluslepingu rakendamise protokolli kehtivusaja pikendamist (edaspidi „kirjavahetuse vormis kokkulepe“) kuni ühe aasta võrra. Läbirääkimised lõppesid edukalt ja kirjavahetuse vormis kokkulepe parafeeriti 29. juulil 2020.
                  
               
                     (5)
                  
                  
                     Kirjavahetuse vormis kokkuleppe eesmärk on võimaldada liidul ja Cooki saarte valitsusel jätkata koostööd, et arendada säästvat kalanduspoliitikat ja kalavarude vastutustundlikku kasutust Cooki saarte vetes ning anda liidu laevadele võimalus neis vetes kala püüda.
                  
               
                     (6)
                  
                  
                     Kirjavahetuse vormis kokkulepe tuleks liidu nimel allkirjastada, tingimusel et see sõlmitakse hilisemal kuupäeval.
                  
               
                     (7)
                  
                  
                     Selleks et tagada liidu laevade püügitegevuse järjepidevus Cooki saarte vetes, tuleks kirjavahetuse vormis kokkulepet kohaldada ajutiselt kuni selle jõustumiseks vajalike menetluste lõpuleviimiseni,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liidu ja Cooki saarte valitsuse vahelise kirjavahetuse vormis kokkuleppe, milles käsitletakse Euroopa Liidu ja Cooki saarte valitsuse vahelise säästva kalapüügi partnerluslepingu rakendamise protokolli kehtivusaja pikendamist, liidu nimel allkirjastamiseks antakse luba, tingimusel et nimetatud kirjavahetuse vormis kokkulepe sõlmitakse (5).
         
         
            Artikkel 2
            Nõukogu eesistujal on õigus määrata isik(ud), kes on volitatud kirjavahetuse vormis kokkuleppele liidu nimel alla kirjutama.
         
         
            Artikkel 3
            Kuni kirjavahetuse vormis kokkuleppe jõustumiseks vajalike menetluste lõpuleviimiseni ja vastavalt selle punktile 6 kohaldatakse kirjavahetuse vormis kokkulepet ajutiselt alates 14. oktoobrist 2020 või mis tahes hilisemast allkirjastamise kuupäevast (6).
         
         
            Artikkel 4
            Käesolev otsus jõustub selle vastuvõtmise päeval.
         
         
            Luxembourg, 19. oktoober 2020
            
               
                  Nõukogu nimel
               
               
                  eesistuja
               
               J. KLOECKNER
            
         
         
            (1)  ELT L 131, 20.5.2016, lk 3.
         
            (2)  Nõukogu 28. veebruari 2017. aasta otsus (EL) 2017/418 Euroopa Liidu ja Cooki saarte valitsuse vahelise säästva kalapüügi partnerluslepingu ja selle rakendamise protokolli Euroopa Liidu nimel allkirjastamise ja nende ajutise kohaldamise kohta (ELT L 64, 10.3.2017, lk 1).
         
            (3)  Euroopa Liidu ja Cooki saarte valitsuse vaheline säästva kalapüügi partnerlusleping (ELT L 131, 20.5.2016, lk 10).
         
            (4)  ELT L 289, 25.10.2016, lk 1.
         
            (5)  Kirjavahetuse vormis kokkuleppe tekst on lisatud käesolevale otsusele.
         
            (6)  Nõukogu peasekretariaat avaldab kirjavahetuse vormis kokkulepe ajutise kohaldamise kuupäeva Euroopa Liidu Teatajas.